สวัสดีค่ะ อยากปรึกษาเรื่องระบบการเต้นของหัวใจที่ผิดจังหวะ ซึ่งเริ่มมีอาการมาสักพักใหญ่ๆ ช่วง 1-2 ปีที่ผ่านมาที่ชัดเจน ซึ่งมีอาการดังนี้ค่ะ 1. ในเวลาปกติกลางวัน จะรู้สึกเหนื่อยง่ายเวลาทำอะไรแม้แต่ทำงานเบาๆ รู้สึกเพลีย เหมือนจะง่วงนอนตลอดเวลา 2. ในเวลากลางคืน เวลานอนจะรู้สึกหายใจไม่เต็มปอด จะมีอาการหายใจสั้นๆ แต่หายใจหน่วงจังหวะช้ากว่าปกติ เช่น ปกติ หายใจ 2 ครั้ง เท่ากับ เราหายใจแค่ 1 ครั้ง บางทีเวลานอนเหมือนจะเคลิ้มๆหลับสนิท เหมือนหัวใจมีการกระตุกให้สะดุ้งรู้สึกตัวตลอดเวลา (มีอาการเป็นช่วงๆไม่ตลอด) เลยทำให้บางครั้งไม่กล้าหลับ เพราะกลัวหลับยาวไม่ตื่น 3. ช่วง 3 เดือนที่ผ่านมา เริ่มออกกำลังกายเพราะเวลาเหนื่อยมากๆจะได้ยินเสียงลม ครืดๆ ออกมา เลยลองกลั้นหายใจแปบนึง แล้วออกกำลังกายต่อก็ยังได้ยินเสียง ช่วงนี้รู้สึกตกใจมากคิดว่าต้องมีอะไรผิดปกติแน่ๆ แต่ก็ยังไม่ได้ไปหาลองออกกำลังทุกวัน ก็มีอาการดีขึ้น จนเมื่อ สัปดาห์ที่แล้ว ได้มีโอกาสไปตรวจ (ข้อมืออักเสบ) แต่ก็เล่าอาการให้ฟัง จึงให้ไปเจาะเลือด ตรวจไทรอยด์ กับตรวจคลืนหัวใจ ผลตรวจไทรอยด์ก็ยังอยู่ในระดับที่โอเค ความดันโอเค แต่คลื่นหัวใจเต้นเร็วกว่าปกติ แต่ก็ยังถือว่าเป็นจังหวะอยู่ ซึ่งไม่สามารถระบุสาเหตุได้ (ดันเจอจบใหม่)
สวัสดีค่ะ ประวัติของเหมือนมีปัญหาสองเรื่องนะค่ะ คือ ระบบทางเดินหายใจ และ ระบบหัวใจและหลอดเลือดค่ะการที่มาด้วยใจสั่น ปกติ ส่วนใหญ่จะเกิดจากสาเหตุของไทรอยด์เป็นพิษค่ะสาเหตุอื่นๆ ที่พบได้ค่ะอาการที่มีการตอบสนองอย่างรุนแรง เช่น ความกลัวความวิตกกังวลการดื่มกาแฟ ชา หรือ น้ำอัดลม ซึ่งส่งผลให้เกิดการกระตุ้นการทำงานของหัวใจได้ค่ะการมีประจำเดือนก็อาจจะทำให้มีปัญหาเรื่องนี้ได้ค่ะประวัติที่ให้มาว่ามีความกลัวว่าจะหยุดหายใจ ทำให้นอนไม่หลับอาจจะส่งผลให้พักผ่อนไม่เพียงพอทำให้ใจสั่นได้ค่ะถ้าเจาะเลือดไทรอยด์ปกติ แนะนำว่าอาจจะต้องหาสาเหตุอย่างอื่นค่ะเช่น การใช้ยา หรือ การดื่มเครื่องดื่มที่มีคาเฟอีนหรือไม่ค่ะเพราะยาบางชนิดอาจจะทำให้มีการกดการหายใจได้ค่ะ ทำให้หายใจช้าลงได้ค่ะ เช่น ยาคลายเครียด เครื่องดื่มแอลกอฮอร์แนะนำให้ลองดูว่ามีการใช้ยา หรือ เครื่องดื่มพวกนี้หรือไม่ค่ะถ้าไม่มีอาจจะต้องมามองหาสาเหตุอื่นแล้วค่ะซึ่งอาจจะเกิดจากมีการกระตุ้นระบบประสาทของร่างกาย ที่ทำให้มีการเต้นของหัวใจช้าลง และยังยั้งการหายใจ คือ พาราซิมพาทีติค ค่ะ พวกนี้อาจจะสัมพันธ์กับ การทำงานลดลงของหัวใจ (ใจสั่น ไม่ได้หมายความว่าจะต้องมีหัวใจเต้นเร็วค่ะ หัวใจเต้นช้าเกินไปก็ทำให้ใจสั่นได้ค่ะ) พวกนี้จะมีผลทั้งหัวใจและการหายใจเพราะกล้ามเนื้อกระบังลมทำงานลดลงค่ะแต่อาจจะต้องหาสาเหตุเพิ่มเติมค่ะอย่างไรก็ตามแนะนำให้พบแพทย์อายุรกรรมระบบหัวใจและหลอดเลือดค่ะ